عبدالعلی لطفی

عبدالعلی لطفی اتا مازرونی نویسنده و سیاستمدار بی‌یه. وه سال ۱۲۵۸ نجف دله دنیا بموئه. ونه پییر، لطف‌الله اسکی لاریجانی، اتا مرجع‌تقلید بی‌یه. عبدالعلی لطفی تا ۱۳۲۱ همون نجف دله شه ابتدایی درس ره بخوندسته و این سال بمو تهران. وه دمکراتِ حزب و الاسلام اتحاد حزب دله عضو بی‌یه. این اتفاقات جهونی جنگ اول دوره بی‌یه که متفقون دَکلِستنه ایران دله و «ملی دفاع ِکمیته» وشون جلو هِرسّائه. عبدالعلی این گادِر مامور بیّه که مازرون ِعشایر و نظامیون جه کومک بخائه و وشون ره ملی دفاع ِکمیته دله جذب هاکنه ولی روس‌ها دَکلِستنه ایران دله و وه شه کار ره موفق نیّه انجام هاده.

اون گادِر که تبرستون انجمن هم بساته بیّه، وه ره دولت ِنمایندگی جه برسنینه تا بابل ِعدلیه رییس بواشه و اینتی تبرستون ِانجمن ِرهبرون جه مذاکره هاکته تا وشون ِشورش ره دَخاسِنه ولی باز هم موفق نیّه و وردگردسته تهران. وه کلاً من‌بعد دولت وسّه کار کارده و چن‌بار هم دولتون ِجه مخالفت کارده و همینسه بازداشت بی‌یه یا فرار کارده.

 منابع 


رج:نجف گت آدمون
رج:مازرون سیاست‌مدارون